אורות האמונה

אורות האמונה הוא ספר מכתבי הראי"ה קוק, העוסק ביסודות האמונה הישראלית. החיבור נערך בידי הרב משה גורביץ, מתלמידי הרב קוק והרב הנזיר, והוא נדפס לראשונה בשנת ה'תשמ"ה (1985).

 רקע והוצאה לאור 
הספר נערך בידי הרב משה גורביץ (הישראלי) (ה'תר"ס~ – כ' טבת ה'תשמ"ד),כרטיס הקבר של הרב משה גורביץ באתר הר הזיתים יליד פולין, חניך ישיבת סלבודקה ומראשוני תלמידי ישיבת מרכז הרב,ראו: ד"ר יהושע בארי, אוהב ישראל בקדושה, כרך א, תל אביב תשמ"ט, עמ' לח מעוזרי רבו הרב דוד כהן ("הרב הנזיר") בעריכת אורות הקודש."עוזרי ויועצי בעריכת אורות הקודש, אחד החברים, המעולים שבבני הישיבה, הרב משה גורביץ, אתו התייעצתי בבחירת הפרקים, בקביעת שמות ראשי הפרקים, ובכל הפרטים. והוא טרח בהעתקה, ובמסירת הדברים לדפוס במכונת כתיבה. והכל במסירות נפשית, בהתנדבות, שלא על מנת לקבל פרס" (משנת הנזיר, ירושלים התשס"ה, עמ' צ) לאחר מכן שימש ברבנות בברוקלין וכר"מ בישיבות שונות, ביניהן ישיבת תורה ודעת וישיבת יעקב יוסף, והיה ממקורבי הרב יצחק הוטנר.

החיבור נערך בחיי הראי"ה, מתוך שמונה קבצים שהיו באותה עת תחת ידי הרב הנזיר, ותבנית עריכתו הראשונית עמדה לנגד עיני הרב קוק. כן עברו על הספר הרב הנזיר, הרב יעקב משה חרל"פ והרצי"ה קוק. בשנת ה'תש"ו (1946) פנה הרב גורביץ היושב בארצות הברית אל הרצי"ה קוק, וביקש להוציא את הספר לאור. הרצי"ה סירב תוך שהוא מנמק: 

לצד זאת, מספר שנים לאחר מכן שיבח הרצי"ה את מלאכת העריכה.אורות האמונה, עמ' 109–110 כתב היד של הספר היה בידי חוג רבני מרכז הרב,הרב שאר ישוב כהן, 'אמונת הקודש', בתוך: הראי"ה: קובץ מאמרים, בעריכת יצחק רפאל, מוסד הרב קוק תשכ"ו, עמ' קטז ונדפס לראשונה בברוקלין ובירושלים בשנת ה'תשמ"ה, כשנה לאחר פטירת העורך הרב גורביץ. המהדורה הראשונה של הספר נחשבת לבלתי-מוגהת,ראו רשימת חמישית מן התיקונים הנצרכים, מאת הרב משה צוריאל, אוצרות הראי"ה, התשמ"ח (המהדורה הראשונה), כרך א, עמ' 664–675; והשלמתה אצל הרב אברהם קוסמן, 'השלמות ותיקונים לספר אורות האמונה', ניצני ארץ ח, אדר ה'תשנ"ב, עמ' 268–270 ומהדורה שנייה מתוקנת יצאה לאור רק בשנת ה'תשנ"ח, על פי כתב ידו המקורי של הראי"ה ובסיועו של הרב זאב נוימן. למהדורה זו נלוו מפתחות לסעיפים שנדפסו בספרים אחרים, והצעות הגהה שונות.

 תוכן 
בראש הספר נדפסו "מילים אחדות מאת המו"ל" הרב נפתלי לנגזם, חתנו של הרב גורביץ,על אודותיו ראו: הרב זאב נוימן, תנחומיך ישעשעו נפשי, ירושלים תשע"ט, עמ' 18-19 וכן מאמר קצר מאת העורך: "הרהורים על שירת הרב קוק". בחתימת הספר הובאו ארבעה מכתבים מאת הרצי"ה והרב הנזיר אל הרב גורביץ, וכן תמלול שערך הרב גורביץ משיחותיו של הראי"ה, כפי ששמעם בסעודה שלישית בישיבת מרכז הרב בשנת ה'תרפ"ו.

הספר כולל שמונה חלקים: פתיחה כללית; התעלות העולם – צל האורה (יתרון האור מן החושך): אליליות, מינות וכפירה; חופש המחשבה והאמונה (חופש דעות); מהות האמונה; האמונה והמדע; האמונה הטבעית (או: הכללית); המצווה והאמונה; אמונה חיה (או: האמונה הגדולה). בסך הכל כולל הספר 168 פרקים.

כל פרקי הספר קובצו מתוך כתב היד של שמונה קבצים.בסך הכל, 196 פסקאות שונות משמונה קבצים. לאורך שנים היווה החיבור מעין השלמה לכרכי אורות הקודש, ולצד ערפלי טוהר היה מראשוני החיבורים שפרסמו פרקים מתוך מחברות שמונה קבצים שהיו באותה עת בכתב יד ולא נחשפו בפני הציבור.

 מהדורות 
 אורות האמונה – ירושלים תשמ"ה
 אורות האמונה – מהדורה מתוקנת ומוגהת, הוצאת מאלף ועד תו, ירושלים תשנ"ח, תשס"ב

 לקריאה נוספת 
 הרב אברהם קוסמן, 'השלמות ותיקונים לספר אורות האמונה', ניצני ארץ ח, אדר ה'תשנ"ב, עמ' 268–270

 הערות שוליים 

קטגוריה:ספרי 1985